ตลาดหุ้นเอเชียไม่สดใส หลังตัวเลข GDP จีนขยายตัว 6.2% ต่ำสุดรอบ 27 ปี
ตลาดหุ้นเอเชียไม่สดใส หลังตัวเลข GDP จีนขยายตัว 6.2% ต่ำสุดรอบ 27 ปี
ตลาดหุ้นเอเชียไม่สดใส หลังตัวเลข GDP จีนขยายตัว 6.2% ต่ำสุดรอบ 27 ปี
15 ก.ค. 2562

ผู้สื่อข่าวรายงานว่า ตลาดหุ้นเอเชียเปิดปรับตัวลงในวันนี้ เนื่องจากนักลงทุนระมัดระวังการซื้อขาย ก่อนที่สำนักงานสถิติแห่งชาติจีน (NBS) จะเปิดเผยข้อมูลเศรษฐกิจที่สำคัญในช่วงเช้าวันนี้ ซึ่งรวมถึงผลิตภัณฑ์มวลรวมภายในประเทศ (GDP) ประจำไตรมาส 2
โดยดัชนี HSI ตลาดหุ้นฮ่องกงเปิดวันนี้ที่ 28,303.36 จุด ลดลง 168.26 จุด, -0.59%
ดัชนี SSE Composite ตลาดหุ้นจีนเปิดวันนี้ที่ 2,921.55 จุด ลดลง 9.00 จุด, -0.31%
ดัชนี FTSE STI ตลาดหุ้นสิงคโปร์เปิดวันนี้ที่ 3,355.15 จุด ลดลง 2.19 จุด, -0.07%
ดัชนี TAIEX ตลาดหุ้นไต้หวันเปิดวันนี้ที่ 10,819.92 จุด ลดลง 4.43 จุด, -0.04%
ดัชนี KOSPI ตลาดหุ้นเกาหลีใต้เปิดวันนี้ที่ 2,083.39 จุด ลดลง 3.27 จุด, -0.16%
ดัชนี FBMKLCI ตลาดหุ้นมาเลเซียเปิดวันนี้ที่ 1,670.40 จุด เพิ่มขึ้น 0.95 จุด, +0.06%
ส่วนตลาดหุ้นญี่ปุ่น ปิดทำการวันนี้ (15 ก.ค.) เนื่องในวันแห่งทะเล
ด้านนักลงทุนในตลาดการเงินจับตาข้อมูลเศรษฐกิจที่สำคัญของจีนในช่วงเช้านี้ ซึ่งได้แก่ ผลิตภัณฑ์มวลรวมภายในประเทศ (GDP) ไตรมาส 2,  การผลิตภาคอุตสาหกรรมเดือนมิ.ย., ยอดค้าปลีกเดือนมิ.ย. และการลงทุนในสินทรัพย์ถาวรเดือนมิ.ย.
ทั้งนี้ ผลสำรวจความเห็นจากนักวิเคราะห์จำนวนหนึ่งระบุว่า GDP ไตรมาส 2 ของจีนมีแนวโน้มขยายตัว 6.2% ซึ่งชะลอลงจากไตรมาส 1 ที่มีการขยายตัว 6.4% โดยนักวิเคราะห์คาดว่า การชะลอตัวของ GDP อาจจะผลักดันให้ทางการจีนออกมาตรการกระตุ้นเศรษฐกิจและการคลัง
โดยล่าสุด สำนักงานสถิติแห่งชาติจีน (NBS) รายงานว่า ผลิตภัณฑ์มวลรวมภายในประเทศ (GDP) ประจำไตรมาส 2/2562 ขยายตัวที่ระดับ 6.2% เทียบรายปี ซึ่งเป็นอัตราการขยายตัวต่ำสุดในรอบ 27 ปี
ก่อนหน้านี้ ผลสำรวจความเห็นจากนักวิเคราะห์จำนวนหนึ่งระบุว่า GDP ไตรมาส 2 ของจีนมีแนวโน้มขยายตัว 6.2% ซึ่งชะลอลงจากไตรมาส 1 ที่มีการขยายตัว 6.4%
สำนักข่าวเกียวโดรายงานว่า GDP จีนชะลอตัวลงในไตรมาส 2 อันเนื่องมาจากผลกระทบของสงครามระหว่างจีนและสหรัฐ
ส่วน GDP ในช่วงครึ่งปีแรกขยายตัว 6.3% เทียบรายปี